**Ținta tuturor**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să fii român e totuși risc

și lumea-ntreagă nu mă vrea

când de la mare pân-la mic

joacă ping-pong cu steaua mea

Și lumea-ntreagă nu mă vrea

eu însă o iubesc de-al dracu

o fi având plăceri și ea

cu răni de-mi peticește sacul

Eu însă o iubesc de-al dracu

când de la mare pân-la mic

bogat rămâne doar săracul

să fii român totuși e-un risc

Când lumea-ntreagă nu te vrea

îndrăgostit să fii de ea

Costel Zăgan, CEZEISME II